LIITE

1)

Korvataan päätöksen (YUTP) 2017/1775 liitteessä olevan A osan (”Luettelo 1 artiklan 1 kohdassa tarkoitetuista henkilöistä”) 1, 3, 4, 5, 6, 7 ja 8 kohta seuraavasti:

”1. AHMOUDOU AG ASRIW (alias: a) Amadou Ag Isriw b) Ahmedou c) Ahmadou d) Isrew e) Isereoui f) Isriou

Syntymäaika: 1.1.1982

Kansalaisuus: malilainen

Osoite: a) Mali b) Amassine, Mali (entinen osoite)

YK nimennyt: 20.12.2018

Muita tietoja: Sukupuoli: mies. Mahdollisesti pidätetty Nigerissä lokakuussa 2016. Merkitty luetteloon turvallisuusneuvoston päätöslauselman 2374 (2017) 1–3 kohdan nojalla (matkustuskielto). Internet: https://www.youtube.com/channel/UCu2efaIUosqEu1HEBs2zJIw

Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. Linkki Interpolin ilmoitukseen YK:n turvallisuusneuvoston pakotteista:

https://www.interpol.int/en/How-we-work/Notices/View-UN-Notices-Individuals klikkaa tästä

Lisätietoja

Ahmoudou Ag Asriw merkittiin luetteloon 20. joulukuuta 2018 päätöslauselman 2374 (2017) 1 ja 3 kohdan mukaisesti seuraavista syistä: ryhtyminen vihollisuuksiin sopimuksen vastaisesti; ja toimiminen päätöslauselman 2374 (2017) 8 kohdan a ja b alakohdassa määriteltyjen henkilöiden tai yhteisöjen hyväksi, puolesta tai johdolla taikka niiden tukeminen tai rahoittaminen muilla tavoin, mukaan lukien tuotoilla, jotka on saatu järjestäytyneestä rikollisuudesta, kuten Malista peräisin olevien tai sen kautta kulkevien huumausaineiden tai niiden lähtöaineiden tuotanto ja laiton kauppa, ihmiskauppa ja muuttajien salakuljetus, aseiden salakuljetus ja laiton kauppa sekä kulttuuriomaisuuden laiton kauppa.

Ahmoudou Ag Asriw on Groupe Autodéfense Touareg Imghad et Allies -ryhmän (GATIA) vanhempi komentaja ja on tässä ominaisuudessa osallistunut huumausainesaattueiden johtamiseen Pohjois-Malissa ainakin lokakuusta 2016 alkaen sekä tulitauon rikkomisiin Kidalin alueella heinäkuussa 2017 ja huhtikuussa 2018.

Huhtikuussa 2018 Asriw johti yhdessä erään Mouvement Arabe de l’Azawad -liikkeen (MAA) jäsenen kanssa saattuetta, joka kuljetti neljä tonnia kannabishartsia Tabankortista Kidalin alueella sijaitsevan Ammasinen kautta kohti Nigeriä. Saattue joutui Coordination des Mouvements de l’Azawadin jäsenten ja tuntemattomien nigeriläisten henkilöiden hyökkäyksen kohteeksi. Kolme taistelijaa sai surmansa tätä seuranneissa yhteenotoissa.

Täten Asriw on huumausainesaattueista käytävän kilpailun johdosta ryhtynyt vihollisuuksiin vuoden 2015 Malin rauhan- ja sovintosopimuksen vastaisesti. Lisäksi on hyvin todennäköistä, että Asriwin osallistuminen laittomaan huumausainekauppaan rahoittaa hänen sotilaallisia toimiaan, muun muassa tulitauon rikkomisia.”

”3. MOHAMED OUSMANE AG MOHAMEDOUNE (alias: a) Ousmane Mahamadou b) Mohamed Ousmane)

Arvonimi: sheikki

Syntymäaika: 16.4.1972

Syntymäpaikka: Mali

Kansalaisuus: malilainen

Osoite: Mali

YK nimennyt: 20.12.2018

Muita tietoja: Sukupuoli: mies. Fyysinen kuvaus: ruskeat silmät, mustat hiukset. Puhelinnumero: +223 60 36 01 01. Kielitaito: arabia ja ranska. Tuntomerkit: silmälasit. Merkitty luetteloon turvallisuusneuvoston päätöslauselman 2374 (2017) 1–3 kohdan nojalla (matkustuskielto).

Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. Linkki Interpolin ilmoitukseen YK:n turvallisuusneuvoston pakotteista:

https://www.interpol.int/en/How-we-work/Notices/View-UN-Notices-Individuals klikkaa tästä

Lisätietoja

Mohamed Ousmane Ag Mohamedoune merkittiin luetteloon 20. joulukuuta 2018 päätöslauselman 2374 (2017) 1 ja 3 kohdan mukaisesti seuraavista syistä: ryhtyminen toimiin, jotka estävät tai pitkällä aikavälillä estävät taikka uhkaavat sopimuksen toteuttamista; ja osallistuminen sellaisten hyökkäysten suunnitteluun, johtamiseen, rahoittamiseen tai toteuttamiseen, joiden kohteena ovat: i) sopimuksessa mainitut eri tahot, kuten paikalliset, alueelliset ja valtion elimet, yhteiset partiot sekä Malin turvallisuus- ja puolustusjoukot; ii) MINUSMAn rauhanturvaajat sekä muu YK:n henkilöstö ja avustava henkilöstö, mukaan lukien asiantuntijaryhmän jäsenet; iii) kansainväliset turvallisuusjoukot, mukaan lukien FC-G5S, Euroopan unionin operaatiot ja ranskalaiset joukot.

Mohamed Ousmane Ag Mohamedoune (jäljempänä Mohamed Ousmane) on Coalition pour le Peuple de l’Azawad -liittouman (CPA) pääsihteeri. Liittouma perustettiin vuonna 2014 Mouvement National de Libération de l’Azawad -liikkeestä (MNLA) irtautuneeksi ryhmäksi. Mohamed Ousmanesta tuli kesäkuussa 2015 CPA:n johtaja, ja hän on vuodesta 2016 alkaen perustanut useita sotilastukikohtia ja tarkastuspisteitä Timbuktun alueelle, erityisesti Soumpiin ja Echeliin.

Mohamed Ousmanen esikuntapäällikkö ja CPA:n muut aseelliset ryhmät ovat vuosina 2017 ja 2018 olleet osallisina Malin turvallisuusjoukkoihin ja asevoimiin Soumpin alueella kohdistetuissa kuolemaan johtaneissa hyökkäyksissä. Hyökkäysten tekijäksi ilmoittautui Jamaat Nosrat al Islam wal Muslimin (JNIM), Iyad Ag Ghalin johtama terroristiryhmä, joka on merkitty turvallisuusneuvoston päätöslauselmilla 1267/1989/2253 perustettuihin ja ylläpidettyihin ISILiä/al-Qaidaa koskeviin pakoteluetteloihin.

Lisäksi Mohamed Ousmane perusti vuonna 2017 irtautuneiden ryhmien muodostaman laajemman yhteenliittymän nimeltä Coalition des Mouvements de l’Entente (CME), ja johti sitä. Mohamed Ousmane järjesti Tinaoukerissa (Gaon alueella) 30. huhtikuuta 2018 CME:n ensimmäisen kokouksen, jossa hänet nimitettiin CME:n tiedottajaksi. CME uhkasi perustamiskokouksensa aikana antamassaan virallisessa lausunnossa avoimesti Malin rauhan- ja sovintosopimuksen toteuttamista.

CME on ollut myös osallisena sopimuksen toteuttamista viivyttävissä toimissa painostamalla Malin hallitusta ja kansainvälistä yhteisöä, jotta CME otettaisiin mukaan sopimuksella luotuihin eri mekanismeihin.”

”4. AHMED AG ALBACHAR (alias: Intahmado Ag Albachar)

Asema: Kidalin hallinnollisen aluetoimiston ”Bureau Regional d’Administration et Gestion de Kidal” humanitaarisen toimikunnan puheenjohtaja

Syntymäaika: 31.12.1963

Syntymäpaikka: Tin-Essako, Kidalin alue, Mali

Kansalaisuus: malilainen

Kansallinen henkilötunnus: 1 63 08 4 01 001 005E

Osoite: Quartier Aliou, Kidal, Mali

YK nimennyt: 10.7.2019 (muutettu 19.12.2019)

Muita tietoja: Ahmed Ag Albachar on merkittävä liikemies ja vuoden 2018 alusta alkaen Kidalin alueen kuvernöörin erityisneuvonantaja. Lisäksi Ahmed Ag Albachar, joka on Haut Conseil pour l’Unité de l’Azawad -neuvoston (HCUA) vaikutusvaltainen jäsen ja kuuluu Ifoghas Tuareg -yhteisöön, toimii välittäjänä Coordination des Mouvements de l’Azawadin (CMA) ja Ansar Dinen (QDe.135) välisissä suhteissa. Merkitty luetteloon turvallisuusneuvoston päätöslauselman 2374 (2017) 1–3 kohdan nojalla (matkustuskielto, varojen jäädyttäminen).

Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. Linkki Interpolin ilmoitukseen YK:n turvallisuusneuvoston pakotteista:

https://www.interpol.int/en/How-we-work/Notices/View-UN-Notices-Individuals klikkaa tästä

Lisätietoja

Ahmed Ag Albachar merkitään luetteloon päätöslauselman 2374 (2017) 8 kohdan b alakohdan mukaisesti seuraavista syistä: ryhtyminen toimiin, jotka estävät tai pitkittämällä estävät taikka uhkaavat sopimuksen toteuttamista; ja päätöslauselman 2374 (2017) 8 kohdan e alakohdan mukaisesti seuraavista syistä: ryhtyminen toimiin, joilla estetään humanitaarisen avun toimittamista Maliin taikka humanitaarisen avun saantia tai jakelua Malissa.

Tammikuussa Ag Albachar käytti vaikutusvaltaansa valvoakseen ja valitakseen, mitä humanitaarisia ja kehitysyhteistyöhankkeita toteutetaan Kidalin alueella, kuka panee niitä täytäntöön sekä missä ja milloin. Mihinkään humanitaarisiin toimiin ei voida ryhtyä hänen tietämättään ja ilman hänen hyväksyntäänsä. Humanitaarisen toimikunnan puheenjohtajaksi julistautuneena Ag Albachar on vastuussa avustustyöntekijöiden oleskelu- ja työlupien myöntämisestä rahaa tai palveluja vastaan. Toimikunta valvoo myös sitä, mitkä yritykset ja yksilöt voivat osallistua tarjouksiin, jotka koskevat kansalaisjärjestöjen Kidalissa markkinoimia hankkeita. Näin ollen Ag Albacharilla on valta manipuloida humanitaarista toimintaa alueella ja valita kansalaisjärjestöille työskentelevät toimijat. Apua voidaan jakaa ainoastaan hänen valvonnassaan, mikä vaikuttaa siihen, kenelle sitä jaetaan.

Lisäksi Albachar käyttää työttömiä nuoria kansalaisjärjestöjen pelotteluun ja kiristämiseen, mikä haittaa vakavasti näiden työtä. Suuri osa humanitaarista yhteisöä työskentelee Kidalissa pelon vallassa, erityisesti kansalliset työntekijät, jotka ovat muita haavoittuvampia.

Ahmed Ag Albachar on myös yksi Timitrine Voyage -kuljetusyrityksen omistajista; se on yksi harvoista kuljetusyrityksistä, joita kansalaisjärjestöillä on lupa käyttää Kidalissa. Ag Albachar sekä kymmenisen muuta kuljetusyritystä, jotka ovat Ifoghas Tuareg -yhteisön vaikutusvaltaisten jäsenten muodostaman pienen ryhmittymän omistuksessa, ottavat itselleen merkittävän osan humanitaarisesta tuesta Kidalissa. Tämän lisäksi Ag Albacharilla oleva monopoliasema tekee avun jakamisesta tietyissä yhteisöissä vaikeampaa kuin muissa.

Albachar manipuloi humanitaarista apua, jotta se vastaisi hänen henkilökohtaisia intressejään ja HCUA:n poliittisia intressejä, harjoittamalla terroria, uhkailemalla kansalaisjärjestöjä ja kontrolloimalla niiden toimintaa. Tämä kaikki estää ja haittaa avun toimittamista sen tarpeessa oleville Kidalin alueella. Näin ollen Ahmed Ag Albachar estää humanitaarisen avun toimittamista Maliin taikka humanitaarisen avun saantia tai jakelua Malissa.

Hänen toimintansa on myös vastoin rauhasta ja sovinnosta Malissa tehdyn sopimuksen 49 artiklaa, jonka mukaan osapuolet sitoutuvat noudattamaan inhimillisyyttä, tasapuolisuutta, puolueettomuutta ja riippumattomuutta koskevia periaatteita, jotka ohjaavat humanitaarista toimintaa, estämään humanitaarisen avun käytön poliittisiin, taloudellisiin tai sotilaallisiin tarkoituksiin ja helpottamaan humanitaaristen järjestöjen pääsyä alueelle sekä takaamaan niiden henkilöstön turvallisuuden. Näin ollen Albachar estää sopimuksen toteuttamisen tai uhkaa sen toteuttamista.”

”5. HOUKA AG ALHOUSSEINI (alias: a) Mohamed Ibn Alhousseyni b) Muhammad Ibn Al-Husayn c) Houka Houka)

Arvonimi: cadi

Syntymäaika: a) 1.1.1962 b) 1.1.1963 c) 1.1.1964

Syntymäpaikka: Ariaw, Timbuktun alue, Mali

Kansalaisuus: malilainen

YK nimennyt: 10.7.2019 (muutettu 19.12.2019)

Muita tietoja: Iyad Ag Ghaly (QDi.316) nimitti Houka Ag Alhousseinin Timbuktun cadiksi huhtikuussa 2012 sen jälkeen, kun Pohjois-Maliin oli perustettu jihadistinen kalifaatti.

Houka työskenteli aiemmin tiiviisti islamilaisen poliisin Hesbahin kanssa. Sen päällikkönä toimi Ahmad Al Faqi Al Mahdi, joka on ollut vangittuna Haagin Kansainvälisen rikostuomioistuimen säilöönottokeskuksessa syyskuusta 2016 alkaen. Merkitty luetteloon turvallisuusneuvoston päätöslauselman 2374 (2017) 1–3 kohdan nojalla (matkustuskielto, varojen jäädyttäminen).

Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. Linkki Interpolin ilmoitukseen YK:n turvallisuusneuvoston pakotteista:

https://www.interpol.int/en/How-we-work/Notices/View-UN-Notices-Individuals klikkaa tästä

Lisätietoja

Houka Ag Alhousseini merkitään luetteloon päätöslauselman 2374 (2017) 8 kohdan b alakohdan mukaisesti seuraavista syistä: ryhtyminen toimiin, jotka estävät tai pitkittämällä estävät taikka uhkaavat sopimuksen toteuttamista.

Ranskalaisten joukkojen tammikuussa 2013 tekemän intervention jälkeen Houka Ag Alhousseini pidätettiin 17. tammikuuta 2014, mutta Malin viranomaiset vapauttivat hänet 15. elokuuta 2014. Ihmisoikeusjärjestöt tuomitsivat hänen vapauttamisensa.

Houka Ag Alhousseini on siitä lähtien oleskellut Ariawissa Zouéran alueella, eräässä Timbuktun länsipuolella sijaitsevassa kylässä (Essakanen kunnassa) Faguibine-järven rannalla Mauritanian rajan suunnalla. Timbuktun kuvernööri Koina Ag Ahmadou otti hänet 27. syyskuuta 2017 virallisesti uudelleen työhön opettajaksi sen jälkeen, kun pakotelistalla oleva Mohamed Ousmane Ag Mohamidoune (MLi.003), Coalition pour le Peuple de l’Azawad -liittouman (CPA) johtaja, oli kampanjoinut hänen puolestaan. Malia käsittelevä turvallisuusneuvoston komitea oli merkinnyt Mohamed Ousmanen luetteloon 20. joulukuuta 2018 mm. seuraavista syistä: ryhtyminen toimiin, jotka estävät tai pitkittämällä estävät taikka uhkaavat sopimuksen toteuttamista. Mohamed Ousmane perusti vuonna 2017 irtautuneiden ryhmien muodostaman laajemman yhteenliittymän nimeltä Coalition des Mouvements de l’Entente (CME), ja johti sitä. CME uhkasi perustamiskokouksensa aikana antamassaan virallisessa lausunnossa avoimesti Malin rauhan- ja sovintosopimuksen toteuttamista. CME on ollut myös osallisena sopimuksen toteuttamista viivyttävissä toimissa painostamalla Malin hallitusta ja kansainvälistä yhteisöä, jotta CME otettaisiin mukaan sopimuksella luotuihin eri mekanismeihin.

Houka ja Mohamed Ousmane ovat vaikuttaneet ratkaisevasti toistensa aseman parantumiseen: viimeksi mainittu on helpottanut tapaamisia hallituksen virkamiesten kanssa ja ensin mainitulla on ollut keskeinen rooli Ousmanen vaikutusvallan laajentamisessa Timbuktun alueella. Houka on osallistunut useimpiin Mohamed Ousmanen vuodesta 2017 alkaen järjestämiin yhteisökokoontumisiin, edistäen osaltaan Ousmanen tunnettuutta ja uskottavuutta alueella, sekä julkisesti siunaamansa Coalition des Mouvements de l’Entente -yhteenliittymän (CME) perustamisseremoniaan.

Houka Houkan vaikutusalue on viime aikoina laajentunut idemmäksi Berin alueelle (Bérabich-arabien tukikohta, joka sijaitsee 50 kilometriä Timbuktusta itään) ja Timbuktun pohjoisosaan. Vaikkei Houka kuulu cadien sukuun ja vaikka hän aloitti toimessa vasta vuonna 2012, hän pystyi lisäämään toimivaltaansa cadina ja kykyään ylläpitää yleistä turvallisuutta tietyillä alueilla hyödyntämällä Al-Furqanin varoja ja pelkoa, jota tämä terroristijärjestö lietsoo Timbuktun alueella tekemällä monitahoisia iskuja kansainvälisiä joukkoja ja Malin puolustusvoimia ja turvallisuusjoukkoja vastaan sekä kohdennettuja salamurhia.

Näin ollen tukemalla Mohamed Ousmanea ja estämällä sopimuksen toteuttamista Houka Ag Alhousseini uhkaa sen toteuttamista samoin kuin Malin yleistä rauhaa, turvallisuutta ja vakautta.”

”6. MAHRI SIDI AMAR BEN DAHA (alias: a) Yoro Ould Daha b) Yoro Ould Daya c) Sidi Amar Ould Daha d) Yoro)

Asema: Mécanisme opérationnel de coordinationin (MOC) alueellisen koordinoinnin apulaisesikuntapäällikkö Gaossa

Syntymäaika: 1.1.1978

Syntymäpaikka: Djebock, Mali

Kansalaisuus: malilainen

Kansallinen henkilötunnus: 11262/1547

Osoite: Golf Rue 708 Door 345, Gao, Mali

YK nimennyt: 10.7.2019 (muutettu 19.12.2019)

Muita tietoja: Mahri Sidi Amar Ben Daha on Gaon Lehmar-arabiyhteisön johtajia ja Plateforme des mouvements du 14 juin 2014 d’Alger (Plateforme) -yhteenliittymään yhteydessä olevan Mouvement Arabe de l’Azawad -liikkeen (MAA) hallitusmyönteisen siiven esikuntapäällikkö.

Merkitty luetteloon turvallisuusneuvoston päätöslauselman 2374 (2017) 1–3 kohdan nojalla (matkustuskielto, varojen jäädyttäminen).

Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. Linkki Interpolin ilmoitukseen YK:n turvallisuusneuvoston pakotteista:

https://www.interpol.int/en/How-we-work/Notices/View-UN-Notices-Individuals klikkaa tästä

Lisätietoja

Mahri Sidi Amar Ben Daha merkitään luetteloon päätöslauselman 2374 (2017) 8 kohdan b alakohdan mukaisesti seuraavista syistä: ryhtyminen toimiin, jotka estävät tai pitkittämällä estävät taikka uhkaavat sopimuksen toteuttamista.

Ben Daha oli Gaossa toimineen islamilaisen poliisin korkea-arvoinen virkamies, kun kaupunki oli Mouvement pour l’Unicité et le Jihad en Afrique de l’Ouest -liikkeen (MUJAO) (QDe.134) hallinnassa kesäkuusta 2012 tammikuuhun 2013. Ben Daha on nykyisin Mécanisme Opérationnel de Coordinationin (MOC) alueellisen koordinoinnin apulaisesikuntapäällikkö Gaossa.

Bamakossa toimiva Plateforme ilmoitti 12. marraskuuta 2018, ettei se osallistu tuleviin alueellisiin kuulemisiin, jotka oli määrä järjestää 13.–17. marraskuuta kaikkien rauhasta ja sovinnosta tehdyn sopimuksen osapuolten maaliskuussa 2018 hyväksymän etenemissuunnitelman mukaisesti. Seuraavana päivänä CMFPR-Plateformeen (Coordination des Mouvements et Fronts Patriotiques de Résistance) kuuluvan Ganda Koyn jaoston esikuntapäällikkö piti Gaossa koordinointikokouksen MAA-Plateformen edustajien kanssa estääkseen kuulemisten järjestämisen. Saarto koordinoitiin Bamakossa toimivan Plateformen johdon, MAA-Plateformen sekä parlamentin jäsenen Mohamed Ould Matalyn kanssa.

Kymmenet MAA-Plateformen taistelijat estivät 14.–18. marraskuuta 2018 yhdessä CMFPR-ryhmittymien taistelijoiden kanssa alueellisten kuulemisten järjestämisen. Vähintään kuusi Mouvement Arabe de l’Azawad -liikkeen (MAA-Plateforme) avopakettiautoa oli Ben Dahan määräyksestä sijoitettu Gaon hallintorakennuksen eteen ja sen läheisyyteen; Ben Daha myös osallistui tähän operaatioon. Paikalla havaittiin myös kaksi MAA-Plateformelle kuuluvaa MOCin ajoneuvoa.

Hallintorakennukseen pääsyn estävien aseellisten ryhmien ja alueella liikkuvan FAMa-partion välillä tapahtui 17. marraskuuta 2018 välikohtaus, mutta se tukahdutettiin ennen kuin se saattoi laajeta ja johtaa tulitauon rikkomiseen. Hallintorakennuksen saarto purettiin 18. marraskuuta 2018 yhteensä 12 ajoneuvon ja aseellisten ryhmien turvin Gaon kuvernöörin kanssa käydyn viimeisen neuvottelukierroksen jälkeen.

Ben Daha järjesti 30. marraskuuta 2018 Tinfandassa arabiryhmien välisen kokouksen, jossa oli tarkoitus keskustella turvallisuudesta ja hallinnon rakennemuutoksesta. Kokoukseen osallistui myös pakotelistalla oleva Ahmoudou Ag Asriw (MLi.001), jota Ben Daha tukee ja puolustaa.

Näin ollen estämällä tosiasiallisesti keskustelut rauhan- ja sovintosopimuksen keskeisistä määräyksistä, jotka liittyvät Pohjois-Malin alueellisen rakenteen uudistamiseen, Ben Daha on estänyt rauhan- ja sovintosopimuksen toteuttamista. Lisäksi Ben Daha tukee henkilöä, jonka on todettu uhkaavan sopimuksen toteuttamista osallistumalla tulitauon rikkomisiin ja järjestäytyneeseen rikolliseen toimintaan.”

”7. MOHAMED BEN AHMED MAHRI (alias: a) Mohammed Rougi b) Mohamed Ould Ahmed Deya c) Mohamed Ould Mahri Ahmed Daya d) Mohamed Rougie e) Mohamed Rouggy f) Mohamed Rouji)

Syntymäaika: 1.1.1979

Syntymäpaikka: Tabankort, Mali

Kansalaisuus: malilainen

Passin numero: a) AA00272627 b) AA0263957

Osoite: Bamako, Mali

YK nimennyt: 10.7.2019 (muutettu 19.12.2019)

Muita tietoja: Mohamed Ben Ahmed Mahri on Gaon alueella toimiva Lehmar-arabiyhteisöön kuuluva liikemies, joka teki aiemmin yhteistyötä Mouvement pour l’Unicité et le Jihad en Afrique de l’Ouest -liikkeen (MUJAO) (QDe.134) kanssa. Merkitty luetteloon turvallisuusneuvoston päätöslauselman 2374 (2017) 1–3 kohdan nojalla (matkustuskielto, varojen jäädyttäminen).

Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. Linkki Interpolin ilmoitukseen YK:n turvallisuusneuvoston pakotteista:

https://www.interpol.int/en/How-we-work/Notices/View-UN-Notices-Individuals klikkaa tästä

Lisätietoja

Mohamed Ben Ahmed Mahri merkitään luetteloon päätöslauselman 2374 (2017) 8 kohdan c alakohdan mukaisesti seuraavista syistä: toimiminen päätöslauselman 2374 (2017) 8 kohdan a ja b alakohdassa määriteltyjen henkilöiden tai yhteisöjen hyväksi, puolesta tai johdolla taikka niiden tukeminen tai rahoittaminen muilla tavoin, mukaan lukien tuotoilla, jotka on saatu järjestäytyneestä rikollisuudesta, kuten Malista peräisin olevien tai sen kautta kulkevien huumausaineiden tai niiden lähtöaineiden tuotanto ja laiton kauppa, ihmiskauppa ja muuttajien salakuljetus, aseiden salakuljetus ja laiton kauppa sekä kulttuuriomaisuuden laiton kauppa.

Mohamed Ben Ahmed Mahri johti joulukuun 2017 ja huhtikuun 2018 välisenä aikana salakuljetusoperaatiota, jossa yli 10 tonnia marokkolaista kannabista kuljetettiin jäähdytetyissä kuorma-autoissa Mauritanian, Malin, Burkina Fason ja Nigerin kautta. Yksi neljäsosa lastista takavarikoitiin 13. ja 14. päivän kesäkuuta 2018 välisenä yönä Niameyssa, ja erään kilpailevan ryhmän väitettiin varastaneen loput kolme neljäsosaa 12. ja 13. päivän huhtikuuta 2018 välisenä yönä.

Mohamed Ben Ahmed Mahri oli joulukuussa 2017 erään Malin kansalaisen kanssa Niameyssa operaation valmistelemiseksi. Viimeksi mainittu pidätettiin Niameyssa hänen lennettyään Marokosta kahden Marokon ja kahden Algerian kansalaisen kanssa 15. ja 16. huhtikuuta 2018 pyrkimyksenä saada varastettu kannabis takaisin. Myös kolme hänen rikoskumppaniaan pidätettiin, mukaan lukien eräs Marokon kansalainen, joka oli tuomittu Marokossa vuonna 2014 viideksi kuukaudeksi vankeuteen laittomasta huumausainekaupasta.

Mohamed Ben Ahmed Mahri johtaa kannabishartsin salakuljetusta Nigeriin suoraan Pohjois-Malin kautta hyödyntäen Groupe d’Autodéfense des Touaregs Imghad et Allies -ryhmän (GATIA) jäsenten, muun muassa pakotelistalla olevan Ahmoudou Ag Asriwin (MLi.001), johtamia saattueita. Mohamed Ben Ahmed Mahri maksaa Asriwille korvausta näiden saattueiden käytöstä. Nämä saattueet aiheuttavat usein yhteenottoja Coordination des Mouvements de l’Azawadiin (CMA) yhteydessä olevien kilpailijoiden kanssa.

Huumausaineiden salakuljetuksesta saamillaan voitoilla Mohamed Ben Ahmed Mahri tukee aseistettuja terroristiryhmiä, erityisesti pakotelistalla olevaa Al-Mourabitoun-yhteisöä (QDe.141), pyrkien lahjomaan virkamiehiä, jotta nämä vapauttaisivat pidätettyjä taistelijoita, ja auttaen taistelijoita integroitumaan Mouvement Arabe de l’Azawad -liikkeeseen (MAA-Plateforme).

Näin ollen Mohamed Ben Ahmed Mahri tukee järjestäytyneestä rikollisuudesta saaduilla tuotoilla henkilöä, jonka on päätöslauselman 2374 (2007) 8 kohdan b alakohdan mukaisesti todettu uhkaavan Malin rauhan- ja sovintosopimuksen toteuttamista, sekä päätöslauselmassa 1267 nimettyä terroristiryhmää.”

”8. MOHAMED OULD MATALY

Asema: parlamentin jäsen

Syntymäaika: 1958

Kansalaisuus: malilainen

Passin numero: D9011156

Osoite: Golf Rue 708 Door 345, Gao, Mali

YK nimennyt: 10.7.2019 (muutettu 19.12.2019)

Muita tietoja: Mohamed Ould Mataly on Bouremin entinen kaupunginjohtaja ja nykyinen Bouremin vaalipiiriä edustava parlamentin jäsen, joka kuuluu Rassemblement pour le Mali -puolueeseen (RPM, presidentti Ibrahim Boubacar Keitan poliittinen puolue). Hän tulee Lehmar-arabiyhteisöstä ja on Plateforme des Mouvements du 14 juin 2014 d’Alger (Plateforme) -yhteenliittymään yhteydessä olevan Mouvement Arabe de l’Azawad -liikkeen (MAA) hallitusmyönteisen siiven vaikutusvaltainen jäsen. Merkitty luetteloon turvallisuusneuvoston päätöslauselman 2374 (2017) 1–3 kohdan nojalla (matkustuskielto, varojen jäädyttäminen).

Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. Linkki Interpolin ilmoitukseen YK:n turvallisuusneuvoston pakotteista:

https://www.interpol.int/en/How-we-work/Notices/View-UN-Notices-Individuals klikkaa tästä

Lisätietoja

Mohamed Ould Mataly merkitään luetteloon päätöslauselman 2374 (2017) 8 kohdan b alakohdan mukaisesti seuraavista syistä: ryhtyminen toimiin, jotka estävät tai pitkittämällä estävät taikka uhkaavat sopimuksen toteuttamista.

Bamakossa toimiva Plateforme ilmoitti 12. marraskuuta 2018, ettei se osallistu tuleviin alueellisiin kuulemisiin, jotka oli määrä järjestää 13.–17. marraskuuta kaikkien rauhasta ja sovinnosta tehdyn sopimuksen osapuolten maaliskuussa 2018 hyväksymän etenemissuunnitelman mukaisesti. Seuraavana päivänä CMFPR-Plateformeen (Coordination des Mouvements et Fronts Patriotiques de Résistance) kuuluvan Ganda Koyn jaoston esikuntapäällikkö piti Gaossa koordinointikokouksen MAA-Plateformen edustajien kanssa estääkseen kuulemisten järjestämisen. Saarto koordinoitiin Bamakossa toimivan Plateformen johdon, MAA-Plateformen sekä parlamentin jäsenen Mohamed Ould Matalyn kanssa.

Hänen läheinen liittolaisensa Mahri Sidi Amar Ben Daha, alias Yoro Ould Daha, joka asuu hänen kiinteistössään Gaossa, osallistui kuulemispaikan eli kuvernöörin viraston saartoon kyseisenä aikana.

Ould Mataly oli myös yksi 12. heinäkuuta 2016 järjestettyjen, sopimuksen toteuttamista vastustavien mielenosoitusten alullepanijoita.

Näin ollen estämällä tosiasiallisesti keskustelut rauhan- ja sovintosopimuksen keskeisistä määräyksistä, jotka liittyvät Pohjois-Malin alueellisen rakenteen uudistamiseen, Ould Mataly on estänyt ja viivyttänyt rauhan- ja sovintosopimuksen toteuttamista.

Lisäksi Ould Mataly on vaatinut vapauttamaan terrorismin vastaisissa operaatioissa kiinni otettuja yhteisönsä jäseniä. Järjestäytyneeseen rikollisuuteen osallistumisensa ja aseistettujen terroristiryhmiin liittyvien yhteyksiensä kautta Mohamed Ould Mataly uhkaa sopimuksen toteuttamista.”